Diari Oficial de la Generalitat Valenciana


Sumari del DOGV 5171, del 05-01-2006 (2005/14088)

RESOLUCIÓ de 5 de desembre de 2005, de la Conselleria d'Economia, Hisenda i Ocupació, per la qual s'autoritza determinada generació de crèdits afectes a la Conselleria de Benestar Social, per un import de set-cents quatre mil sis-cents euros (704.600 €). Expedient 16.016/05-148.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/14221


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 5 de desembre de 2005, de la Conselleria d'Economia, Hisenda i Ocupació, per la qual s'autoritza determinada generació de crèdits afectes a la Conselleria de Benestar Social, per un import de set-cents quatre mil sis-cents euros (704.600 €). Expedient 16.016/05-148. [2005/Q14600]
  
La XXXIV Conferència Sectorial d'Afers Socials, realitzada en data 27 de juliol de 2005, acordà els criteris de distribució entre les comunitats autònomes de crèdits per a accions a favor de les persones en situació de dependència, i el Consell de Ministres, de 26 d'agost, concretà els compromisos financers derivats dels dits criteris, i va establir per a la Comunitat Valenciana una assignació de 4.202.568 euros, que té com a finalitat cofinançar una sèrie de programes que s'emmarquen dins del projecte pilot «Programes innovadors en matèria de dependència» que s'instrumenta a través d'un conveni entre ambdues administracions.
  
Este projecte es gestiona a través dels programes 313.10, Servicis Socials, i 313.40, Integració Social del Discapacitat. Ja que gran part d'estes actuacions s'estan executant a càrrec de fons propis, es proposa generar la diferència de l'aportació financera del Ministeri de Treball i Afers Socials, incrementant la dotació dels capítols 2 i 4 del programa 313.10 i el capítol 4 del programa 313.40 per al desenvolupament en concret del Programa d'Independència Assistida.
  
D'altra banda, i a l'objecte de la correcta afectació dels ingressos del ministeri per a estos programes, a les despeses que permetran la realització i justificació de les accions previstes en el conveni i de garantir el cofinançament acordat, cal modificar la distribució en el tipus de fons, pel seu origen, de les línies de subvenció T1826 i T2189, incloses en els programes 313.10 i 313.40, respectivament.
  
En conseqüència, i en virtut del que disposen els articles 17 i 19 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, resolc:
  
Primer
  
S'autoritza l'augment d'ingressos en l'aplicació pressupostària 401.08, «Transferències corrents de l'administració de l'Estat. Àrea de Treball i Servicis Socials», per un import de 704.600 euros.
  
Segon
  
S'autoritza l'augment de crèdit en les aplicacions pressupostàries i pels imports que es detallen a continuació:
  
Aplicació Import
  
63.32.75.186.62.4 250.600,00
  
46.74.60.896.63.9 400.000,00
  
58.84.88.219.12.2 54.000,00
  
Total 704.600,00
  
Tercer
  
S'autoritza modificar, en l'annex de transferències corrents dels programes 313.10, Servicis Socials i 313.40, Integració Social del Discapacitat, la dotació i la qualificació dels fons de les línies de subvenció que es detallen a continuació, per a la correcta afectació al pressupost de despeses dels ingressos referits i el cofinançament corresponent.
  
València, 5 de desembre de 2005.- El conseller d'Economia, Hisenda i Ocupació: Gerardo Camps Devesa.